|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv­­­­­­­­­­­­­ |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 24.aprīlī** |  **Nr. GND/2025/308** |
|  |  **(protokols Nr.10; 55.p.)** |

**Par būvniecības ieceres dokumentācijas izstrādi daudzdzīvokļu dzīvojamās mājas būvniecībai Malienas ielā 4, Gulbenē, Gulbenes novadā**

Gulbenes novada attīstības programmas 2025.-2030.gadam Investīciju plānā 2025.-2027.gadam ir noteikta ilgtermiņa prioritāte “IP3. Kultūras telpas attīstība un dzīves vides kvalitāte” un vidējā termiņa prioritāte “VTPK4. Mājokļu kvalitāte un vides labiekārtojums”, rīcības virziens “RVK4.1. Dzīvojamais fonds”.

Gulbenes novada pašvaldība vēlas būvēt 24 dzīvokļu dzīvojamo māju sociāli mazaizsargāto personu vajadzībām. Plānots, ka šī māja atradīsies **Malienas ielā 4**, Gulbenē, Gulbenes novadā. Ēku paredzēts izbūvēt divos stāvos ar atsevišķām ieejām katram dzīvoklim no ārpuses, paredzot arī pagrabu patvertnes nodrošināšanai. Pirmo stāvu ir plānots būvēt īpaši pielāgotu cilvēkiem ar funkcionāliem traucējumiem. Viena dzīvokļa vidējais izmērs – 50 m2.

Projektu plānots realizēt Eiropas Savienības kohēzijas politikas programmas 2021.–2027. gadam 4.3.1. specifiskā atbalsta mērķa “Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus” 4.3.1.3. pasākuma “Sociālo mājokļu atjaunošana vai jaunu sociālo mājokļu būvniecība” ietvaros.

Projekta kopējās plānotās izmaksas 2540000 EUR, tajā skaitā pievienotās vērtības nodoklis, kas veidojas no sekojošām pozīcijām: projektēšana un autoruzraudzība – 80000 EUR, būvdarbi – 2400000 EUR, būvuzraudzība – 60000 EUR, tajā skaitā pievienotās vērtības nodoklis.

Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos,” un Gulbenes novada pašvaldības domes apvienotās Izglītības, kultūras un sporta un Sociālo un veselības jautājumu komitejas ieteikumi un Gulbenes novada pašvaldības domes apvienotās Attīstības un tautsaimniecības komitejas un Finanšu komitejas ieteikumu, atklāti balsojotar 11 balsīm "Par" (Aivars Circens, Anatolijs Savickis, Andis Caunītis, Guna Pūcīte, Guna Švika, Gunārs Babris, Gunārs Ciglis, Ivars Kupčs, Mudīte Motivāne, Normunds Audzišs, Normunds Mazūrs), "Pret" – 2 (Atis Jencītis, Intars Liepiņš), "Atturas" – 1 (Ainārs Brezinskis), "Nepiedalās" – nav, Gulbenes novada pašvaldības dome NOLEMJ:

1. ATBALSTĪT būvniecības ieceres dokumentācijas izstrādi daudzdzīvokļu dzīvojamās mājas būvniecībai Malienas ielā 4, Gulbenē, Gulbenes novadā.

1. UZDOT Gulbenes novada Centrālās pārvaldes Finanšu nodaļai segt būvniecības ieceres dokumentācijas izstrādāšanai nepieciešamo priekšfinansējumu 75000 EUR (septiņdesmit pieci tūkstoši *euro* nulle centi) apmērā no Gulbenes novada pašvaldības budžeta 2025.gadam paredzētajiem finanšu līdzekļiem.
2. Par būvniecības ieceres dokumentācijas izstrādes organizēšanu atbildīgs ir Gulbenes novada Centrālās pārvaldes Attīstības un iepirkumu nodaļas vadītājs.
3. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs A.Caunītis